ΓΡΑΠΤΗ ΕΡΩΤΗΣΗ E-1485/02

υποβολή: Mara Sornosa Martnez (PSE) προς την Επιτροπή

(29 Μαΐου 2002)

Θέμα: Στάδιο των ερευνών σχετικά με την ανοικοδόμηση στη νήσο Ταμπάρκα στο Αλικάντε

Στην απάντηση Ε-2800/01(1), η Επιτροπή ανεγνώριζε την τεράστια σημασία της νήσου Ταμπάρκα ως τοποθεσίας κοινοτικού ενδιαφέροντος (LIC) λόγω του περιβάλλοντος αυτήν χώρου και της ενάλιας βλάστησής της. Μετά από καταγγελία τηςποφαινόμενης όσον αφορά τα έργα για την κατασκευή τουριστικών εγκαταστάσεων στην προστατευόμενη περιοχή, η Επιτροπή ανεκοίνωσε την ανάληψη έρευνας προς τις ισπανικές αρχές προκειμένου να διαπιστωθεί εάν προστατευόταν κατάλληλα η εν λόγω LIC και εάνπήρχε παραβίαση της Οδηγίας 92/43/ΕΟΚ(2) (βιότοποι).

Μπορεί να αναφέρει η Επιτροπή σε ποιο στάδιο βρίσκονται οι εν λόγω έρευνες, προσδιορίζοντας ειδικότερα το περιεχόμενο της απάντησης των ισπανικών αρχών, εάν έχει σταλεί παρόμοια απάντηση·

Ποιες δράσεις έχει αναλάβει η Επιτροπή για την προστασία της LIC της νήσου Ταμπάρκα·

(1) ΕΕ C 115 E της 16.5.2002, σελ. 161.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(18 Ιουλίου 2002)

Οι ισπανικές αρχές απάντησαν στο αίτημα παροχής πληροφοριών που τους διαβίβασε η Επιτροπή αναφέροντος ότι η νήσος Tabarca προστατεύεται από το 1984 από ειδικό σχέδιο που χαρακτηρίζει την πόλη εντός των τειχών ως αστικό έδαφος και τον ισθμό ως ζώνηπηρεσιών ενώ προστατεύει πλήρως την ύπαιθρο του νησιού απαγορεύοντας την ανέγερση οιουδήποτε κτιρίου. Ο δήμος του Alicante προωθεί τώρα την τροποποίηση του σχεδίου αλλά η Γενική Διεύθυνση ακτών του Υπουργείου Περιβάλλοντος εξέφρασε την αντίθεσή της προς την τροποποίηση αυτή.

Στη συνέχεια, το 1997 οι ισπανικές αρχές χαρακτήρισαν τη νήσο Tabarca ως τόπο κοινοτικής σημασίας (ΤΚΣ) λόγω της σημαντικής παρουσίας αντιπροσώπων του οικότοπου προτεραιότητας λειμώνες της posidonia ocanique.

Αργότερα, οι ισπανικές αρχές ανέφεραν ότι τα έργα που αποτελούν αντικείμενο της παρούσας γραπτής ερώτησης συνίστανται στην ανέγερση δύο κτιρίων για τα οποία χορηγήθηκαν αντίστοιχες άδειες το 1996 και το 1998 κατ'εφαρμογή του ισχύοντος ειδικού σχεδίου. Ανέφεραν επίσης ότι ελήφθησαν όλα τα αναγκαία μέτρα ώστε να εξασφαλισθεί η τήρηση των διατάξεων της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας. Πράγματι, οι ισπανικές αρχέςιοθέτησαν σχέδια διαχείρισης που ανταποκρίνονται στις οικολογικές απαιτήσεις των φυσικών οικοτόπων κοινοτικής σημασίας, καθώς και προληπτικά και διορθωτικά μέτρα για την αποφυγή της φθοράς των φυσικών οικοτόπων κοινοτικής σημασίας.

Εν κατακλείδι, πρόκειται για ένα έργο περιορισμένης εμβέλειας το οποίο δεν αναμένεται να έχει σημαντικές επιπτώσεις στην περιοχή, ιδίως εάν ληφθείπόψη το γεγονός ότι χαρακτηρίστηκε λόγω του πλούτου των θαλάσσιων οικοσυστημάτων. Εξάλλου, ηιοθέτηση σχεδίων διαχείρισης από τις ισπανικές αρχές αναμένεται να συντελέσουν στην αποφυγή της φθοράς των φυσικών οικοτόπων της περιοχής. Για τους λόγους αυτούς, η Επιτροπή, αφού ανέλυσε την απάντηση των ισπανικών αρχών κατέληξε στο συμπέρασμα ότι δεν σημειώθηκε οιαδήποτε παραβίαση του εφαρμοστέου στη συγκεκριμένη περίπτωση κοινοτικού δικαίου για το περιβάλλον.